CELEX: 31976L0399
Language: lt
Date: 197596800000
Title: 1976 m. balandžio 6 d. Tarybos direktyva, penktą kartą iš dalies keičianti 1962 m. spalio 23 d. Tarybos direktyvą dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo

Svarbus teisinis pranešimas

|

31976L0399

Oficialusis leidinys L 108 , 26/04/1976 p. 0019 - 0020 specialusis leidimas suomių kalba: skyrius 13 tomas 4 p. 0229  specialusis leidimas graikų k.: skyrius 03 tomas 15 p. 0044  specialusis leidimas švedų kalba: skyrius 13 tomas 4 p. 0229  specialusis leidimas ispanų kalba: skyrius 13 tomas 5 p. 0003  specialusis leidimas portugalų kalba skyrius 13 tomas 5 p. 0003 

		Tarybos direktyva1976 m. balandžio 6 d.penktą kartą iš dalies keičianti 1962 m. spalio 23 d. Tarybos direktyvą dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo(76/399/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi 1962 m. spalio 23 d. Tarybos direktyva dėl valstybių narių taisyklių, susijusių su žmonėms vartoti skirtuose maisto produktuose leidžiamomis naudoti dažiosiomis medžiagomis, suderinimo [3] su paskutiniais pakeitimais, padarytais Direktyva 70/358/EEB [4], nustato bendrą dažiųjų medžiagų sąrašą;kadangi nuo šios direktyvos priėmimo ypač patobulėjo maisto priedų toksikologinio tyrimo, visų pirma biologinės ir cheminės informacijos įvertinimo ir išaiškinimo metodai;kadangi, atsižvelgiant į dabartinius saugos naudojant dažiąsias medžiagas reikalavimus, maisto produktuose nebeturėtų būti leidžiama naudoti tam tikrų dažiųjų medžiagų;kadangi numatytas draudimas turėtų būti taikomas tokiomis sąlygomis, kurios užtikrintų visuomenės sveikatos apsaugą ir tuo pat metu keltų kuo mažiau technologinio ir ekonominio pobūdžio trikdymų,PRIĖMĖ ŠIĄ DIREKTYVĄ:1 straipsnis1. 1962 m spalio 23 d. direktyvos I ir III priedai iš dalies keičiami taip:Toliau išvardytos dažiosios medžiagos išbraukiamos nuo 1977 m. sausio 1d.:E 103 Krizoinas S,E 105 Neblunkanti geltona AB,E 111 Oranžinė GGN,E 121 Orselis, orceinas,E 125 Skaisčiai raudona GN,E 126 Ponceau 6 R,E 130 Antrachinoninė mėlyna (solantreninė mėlyna RS),E 152 Juoda 7984,E 181 Deginta umbra.2. Prekyba maisto produktais, kurių sudėtyje yra vienos ar kelių 1 dalyje išvardytų dažiųjų medžiagų, draudžiama nuo 1978 m. sausio 1 dienos.2 straipsnisValstybės narės, kurioms leista iki 1975 m. gruodžio 31 d. drausti naudoti 1 straipsnio 1 dalyje išvardytas dažiąsias medžiagas, po šios dienos gali toliau taikyti šį draudimą.3 straipsnisValstybės narės imasi visų priemonių, reikalingų šios direktyvos įgyvendinimui iki 1 straipsnyje nurodytų datų, ir apie tai nedelsdamos praneša Komisijai.4 straipsnisŠi direktyva skirta valstybėms narėms.Priimta Liuksemburge, 1976 m. balandžio 6 d.Tarybos varduPirmininkasJ. Hamilius[1] OL L 79, 1976 4 5, p. 46.[2] OL C 50, 1976 3 4, p. 8.[3] OL 115, 1962 11 11, p. 2645–2662.[4] OL L 157, 1970 7 18, p. 36.--------------------------------------------------